Edan阿Dee謝票扮保安 制服着得好舒服
2024年04月01日 19:12
東網電視
更多新聞短片
人氣男團MIRROR成員呂爵安(Edan)與ERROR成員何啟華(Dee)今日(1日)到沙田為電影《12怪盜》進行謝票,適逢愚人節,二人頭戴Cap帽、穿上保安人員制服,混進一眾保安當中一同進場,直至司儀揭盅大家才發現,相當驚喜!愛玩之人Edan笑指有很多人關心他會於愚人節搞甚麼花樣?昨晚靈機一觸想起扮保安人員,加上知道今日跟「好玩得」的Dee來謝票,故立即聯絡對方,又指着制服説:「一生人一次,套衫好舒服。」司儀問Dee可會擔心被作弄?他笑謂:「唔怕,我經常俾人呃,信咗人先,佢諗到好橋!」
談到電影票房突破1,200萬,Edan說:「多謝大家,無論我哋出啲乜嘢作品都咁支持,連日嚟謝票都感覺到大家對我哋嘅愛,我哋會努力做多啲好嘅作品。」Dee隨即向對方大派高帽,叫大家要多多支持對方新歌MV《油麻地莎士比亞》,Edan亦禮尚往來,推介ERROR成員郭嘉駿(193)新歌:「油麻地有個《B出口》有193,重點係Dee哥係MV導演。」
於提問環節,有粉絲問ERROR於電影中有甚麼技能?Dee笑謂:「我哋擺明係冇技能,所以我哋一直匿喺個貨櫃入邊。」Edan即笑指Dee哥不同,因4子只有他要來謝票。有粉絲問若《12怪盜》加上ERROR 4子一起去偷竊應如何分工?Edan笑言編劇應該會寫4子來搞事:「Dee哥可以好似Ian角色咁做策劃,193太高太顯眼啦,唔好出現,好奇可以負責追,佢跑得咁快。」Dee即接力説:「肥仔負責食晒我哋啲廚餘!」
二人離開前向粉絲送上簽名海報及大合照,Edan更得意表示剛才穿上保安制服護送隊友柳應廷(Jer)時,竟未有任何人發覺二人存在,對自己的喬裝相當滿意。提到有網友指他胞妹「小如豬」呂蕙如減肥成功後,與日本女星橋本環奈十分相似,Edan説:「喺我心目中阿妹永遠都係咁靚。」